Gevaar om nuwe hondjiie in huishouding in te bring | Landbou
Die nuwe hondjie sal beslis in gevaar wees – is julle seker dat julle so 'n kans wil waag? Die klein hondjie sal in vrees lewe en 'n swak sosialiseringservaring beleef, as hy dit oorleef.
Die enigste manier hoe dit sal kan werk, is as die hondjie heeltemal apart gehou word van die ouer honde, totdat hy groot en sterk genoeg is om homself te verdedig. In daardie tyd sal julle hom moet blootstel aan ander honde met goeie sosiale vaardighede, sodat hy kan leer wat normale sosiale gedrag is, anders raak hy net so kwaai met ander honde as die Jack Russells.
Die ouer honde moet geen fisiese kontak met die hondjie hê vir ten minste 2-3 maande nie. Dan kan julle 'n geleidelike voorstelling begin doen – eers mekaar sien en ruik deur 'n draad, dan vir baie kort tydperke geleidelik op leiband aan mekaar blootstel, en dit altyd met positiewe ervarings (spel, lekkernye) assosieer. Heroorweeg tog maar eers…